### Resume

I forbindelse med etablering af sikker stikrydsning over [adresse] skal det sikres, at særtransporter, som ikke kan passere under broen, kan benytte omkørsel via [adresse]. Der ansøges om anlægsbevilling til forundersøgelser og skitseprojektering.

### Sagsfremstilling

Byrådet godkendte den 26. april 2023, punkt nr. 89, at etablere en bro over [adresse] for, at skabe en sikker og effektiv krydsningsmulighed for lette trafikanter på tværs af [adresse].

Joan Karlsen benyttes i dag som en del af særtransportnettet på tværs af [adresse]. Derfor er frihøjden under broen hævet med ca. 1 meter. Alligevel forventes det, at der kommer mellem 8-12 særtransporter om året som er højere og dermed ikke kan passere under broen.

Disse transporter skal derfor benytte Boe Danielsen, [adresse] og [adresse].

De pågældende kryds på strækningen skal undersøges for geometriske udfordringer samt vejudstyr som evt. skal flyttes for, at kunne få særtransporten igennem.

For at have det korrekte grundlag for en evt. ekspropriation og endelig projektering søges der om en samlet anlægsbevilling til forundersøgelser og skitseprojektering på 1,0 mio. kr.

Krydsene på strækningen skal være tilpasset før broen over [adresse] etableres og derfor opstartes skitseprojekteringen medio 2023.

### Økonomi

![](data:image/png;base64...)
Figur 1 sagens bevillingsmæssige konsekvenser

Opsummering af de bevillingsmæssige konsekvenser:

Sagen medfører, at der gives anlægsbevilling og afsættes rådighedsbeløb på 1 mio. kr. til forundersøgelse og skitseprojektering vedrørende ombygning af [adresse]. Udgiften finansieres af pulje til infrastruktur med 0,5 mio. kr. i hvert af årene 2023+2024.

Høring:

Centralt Budget har ingen bemærkninger af bevillingsmæssig karakter.

### Klima og resiliensvurdering

En sikker krydsning over [adresse] vil gøre forholdene bedre for cyklister og gående til gavn for den enkelte borger og den grønne mobilitet.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 20. juni 2023, pkt. 149:

at de bevillingsmæssige konsekvenser godkendes, jf. bevillingsskema under afsnittet økonomi.

Beslutning fra Teknisk Udvalg, 20. juni 2023, pkt. 149:

Godkendt.

Gustav Eriksen og James Iversen var fraværende.

Beslutning fra Økonomiudvalget, 7. august 2023, pkt. 156:

Udsat.

Fraværende: Nete Schultz.

Beslutning fra Økonomiudvalget, 14. august 2023, pkt. 167:
Hans Holm, Pete Overgaard og Malthe Kjær stemte for.

Nete Schultz stemte imod.

Bjarne Koch, Erik Nissen, Freddy Bertelsen, Lucas Johansen og

Sam Kristensen tog forbehold for deres stillingtagen til Byrådets behandling af sagen.

### Beslutning

Byrådet besluttede at behandle punkt 134 før punkt 133.

Godkendt.

Nete Schultz, Nete Mathiasen og Yngve Frederiksen stemte imod.